 **LATVIJAS PAŠVALDĪBU SAVIENĪBA**

Nr.31

10.08.2012.

**99.**

**INFORMĀCIJAI UN DARBAM**

[www.lps.lv](http://www.lps.lv/)

**ŠONEDĒĻ**

**Noskaidroti uzvarētāji konkursā „Eiropas Gada pašvaldība 2012”**

**„**Noslēgusies konkursa „Eiropas Gada pašvaldība 2012” otrās kārtas vērtēšana, kuras laikā konkursa vērtēšanas komisija 10 dienās izvērtēja 15 pašvaldības, kuras tika izvirzītas uz otro kārtu no plānošanas reģioniem.

* *Nomināciju „Eiropas Gada pašvaldība 2012”*ir ieguvušas Ventspils pilsētas pašvaldība un Gulbenes novada pašvaldība.
* Uzvarētāji pirmajā nominācijā *„Pašvaldība starppaaudžu sadarbībai”* ir Jelgavas pilsētas pašvaldību un Alojas novada pašvaldība.
* Otrā nominācija *„Pašvaldība senioru vērtības celšanai sabiedrībā”* ir piešķirta Balvu novada pašvaldībai un Daugavpils pilsētas pašvaldībai.
* Trešā nominācija *„Pašvaldība veselīgam dzīvesveidam”* tiek piešķirta Liepājas pilsētas pašvaldībai un Dobeles novada pašvaldībai,
* *„Pašvaldība Eiropas Savienības vērtību popularizēšanai un iedzīvotāju iesaistei”* tiek piešķirta Rīgas pilsētas pašvaldībai.

Savukārt - Rūjienas novada pašvaldība, Bauskas novada pašvaldība, Kuldīgas novada pašvaldība, Jūrmalas pilsētas pašvaldība, Dagdas novada pašvaldība un Valmieras pilsētas pašvaldība – visas pašvaldības iegūs speciālbalvas, kā arī īpašu atzinību par panākumiem konkrētā sfērā.

**Lai godinātu visas pašvaldības, 14.septembrī notiks apbalvošanas ceremonija, kuras laikā tiks sveiktas ne tikai pašvaldības, bet arī izteiks pateicību vairākiem cilvēkiem no katras pašvaldības, kuri ir devuši lielu ieguldījumu darbā ar cilvēkiem savā pašvaldībā. Ceremonijas laiks un vieta tiks paziņoti laika gaitā.**

Vērtēšanas vizītes pašvaldībās noritēja no 19.jūlijā un ilga līdz 3.augustam.

Kā jau iepriekš tika ziņots, turpinot labās tradīcijas, kuras LPS aizsāka rīkojot konkursu „Sakoptākais Latvijas pagasts”, šogad pirmo reizi apbalvos Eiropas gada pašvaldību. Katru gadu šī konkursa tēma mainīsies atbilstoši Eiropas Gada tēmai. Šis gads ir veltīts aktīvai un veselīgai novecošanai, un paaudžu sadarbībai. Šim gadam mērķis ir veicināt pašvaldību atbalstu iedzīvotāju aktīvai, veselīgai novecošanai un paaudžu solidaritātei, veselīgam dzīvesveidam, kā arī Eiropas Savienības vērtību popularizēšanai un sabiedrības iesaistei starptautiskā sadarbībā.

Konkursu Latvijas Pašvaldību savienība rīko sadarbībā ar Eiropas Komisijas pārstāvniecību Latvijā, Izglītības un zinātnes ministriju, Veselības ministriju, Labklājības ministriju un Vides aizsardzības un reģionālās attīstības ministriju.

Konkursu „Eiropas Gada pašvaldība 2012” atbalsta Latvenergo koncerns, Swedbank AS, AS „Grindeks”, Taipejas misija Latvijā, Eiropas Komisijas pārstāvniecība Latvijā, Eiropas Parlamenta deputāte Inese Vaidere, AS „Valters un Rapa”, AS „Laima” un AS „Latvijas Valsts meži”. Konkursa informatīvie atbalstītāji ir „Latvijas Avīze”, Latvijas Televīzija, Latvijas Radio un žurnāls „Logs”.

Vairāk lasiet [www.lps.lv](http://www.lps.lv)

**\*\*\***

**7.augustā notika Latvijas Pašvaldību savienības valdes sēde, kurā apsprieda 2.augustā notikušo LPS un Finanšu ministrijas sarunu par šī gada budžeta grozījumiem rezultātus.** Valde lēma arī par pasākumiem, kas būtu jāveic pašvaldību interešu aizstāvībā šī gada budžeta grozījumu un 2013.gada budžeta veidošanas procesos. Tā rezultātā valde nolēma 23.augsutā sasaukt LPS ārkārtas domes sēdi. Par Nacionālā attīstības plāna izstrādes gaitu un jaunāko redakciju informēja darba grupas loceklis LPS vecākais padomnieks Māris Pūķis. Valdes locekļi tika informēti par pašvaldību konkursa "Eiropas Gada pašvaldība 2012" norisi un rezultātiem.

**\*\*\***

**7.augustā Rakstniecības un mūzikas muzeja telpās notika Latvijas Pašvaldību savienības Tehnisko problēmu komitejas sēde**. Sēdē piedalījās pārstāvji no VARAM, VSIA „Autotransporta direkcija”, Satiksmes Ministrija, „Visdaugavas SPAAO” , Latvijas Pašvaldību savienības un Latvijas pašvaldībām.

Sēde noritēja divos blokos, pirmkārt, tika runāts par sadzīves atkritumu apsaimniekošanas nodevas ieviešanu un, otrkārt, par sabiedriskā transporta pārvaldīšanu un autoostām.

Jau pie pirmā sarunu temata par atkritumu apsaimniekošanas nodevas ieviešanu starp pašvaldībām un VARAM pārstāvjiem izvērtās plašas diskusijas. Kā viens no pirmajiem diskusiju jautājumiem bija par to cik varētu izmaksāt atkritumu nodevas administrēšana. Tika diskutēts arī par to vai ļaut katrai pašvaldībai izvēlēties piemērotāko atkritumu apsaimniekošanas modeli. Tāpat sarunu gaitā pašvaldības tika aicinātas būt daudz aktīvākas lēmumu pieņemšanā un izskatīt vairākus variantu kā labāk organizēt jautājumu par atkritumu sakārtošanu. Visas puses piekrita viedoklim, ka jautājumus būtu jāatrisina pēc iespējas ātrāk, lai sasniegtu efektīvus rezultātus jau tuvākajā nākotnē. Tika minēta iespēja arī organizēt atkārtotu sēdi, ja tas būs nepieciešams.

Otrajā sarunu blokā - Par aktualitātēm sabiedriskā transporta laukā ziņoja VSIA ”Autotransporta direkcija” valdes priekšsēdētājs Normunds Narvaišs. Jau uzrunas sākumā N. Narvaišs minēja, par 2011.gadu tiek prognozēta valsts budžeta līdzekļu nepietiekamība 730 920 LVL apmērā. Līdz ar to ir jāmeklē risinājumi, kā viens no variantiem no Satiksmes ministrijas tiek piedāvāts – Esošās sistēmas saglabāšana un – Funkciju nodošana vienai institūcijai. Arī šajā jautājumā parādījās nevienprātība starp pašvaldību un ministriju pārstāvjiem. Diskusijas laikā izskanēja doma, ka šodien nav iespējams pieņemt pareizo administrēšanas modeli. Pašvaldību pārstāvji sarunu gaitā ļoti aktīvi aizstāvēja savas pašvaldības un minēja piemērus, kas norāda par satraucošam tendencēm sabiedriskajos pārvadājumos. No pārstāvētajām pašvaldībām bija redzama vienprātība, ka sabiedriskā transporta maršruta slēgšana vai tālākā samazināšana veicinās cilvēku aizplūšanu no lauku teritorijām.

Diskusija par autoostām noslēdzās ar aicinājumu - ka pašvaldības, kam ir vislielākās problēmu saistībā ar autoostām būtu jāaicina uz atsevišķu sanāksmi. Jāatzīmē, ka jautājuma sakārtošana par autoostām joprojām turpinās.

**\*\*\***

**Pēc Latvijas Pašvaldību savienības ielūguma 9.-12.augustā Latvijā viesojas Azerbaidžānas pašvaldību vadītāji. Vizītes ietvaros tiks noslēgti līgumi par sadarbību un draudzību starp Latvijas un Azerbaidžānas pašvaldībām. Vizītes ietvaros pirmais līgums tiks noslēgts šodien, 10.augustā, Latvijas Pašvaldību savienībā, plkst.12:30 (LPS 4.stāva zālē) starp Stopiņu novada un Beilaganas pašvaldību (Azerbaidžāna).** Savukārt 11.augustā, Salacgrīvā noslēgs līgumu  **Salacgrīvas novada un Gabalas pašvaldības** (Azerbaidžāna).  Jāpiemin arī, ka nākamnedēļ, no 13.-17.augustam Jēkabpilī viesosies Surahanas rajona un Garačuhuras pašvaldības vadība, lai noslēgtu līgumu par sadarbību un draudzību starp  Jēkabpils pilsētas un Garačuhuras pašvaldību (Azerbaidžāna).

**JAUNNEDĒĻ UN TURPMĀK**

**LPS Reģionālās attīstības un sadarbības komitejas sēde 14.augustā nenotiks!**

Līdz ar izveidojošos situāciju, ka valdība Nacionālās Attīstības plāna sākotnējo redakciju plāno akceptēt tikai 14.augustā  **LPS Reģionālās attīstības un sadarbības komitejas sēde, kas bija paredzēta  14.augustā nenotiks**.  Tajā pašā laikā ir cerība, ka līdz 21.augustam sākotnējā redakcija būs akceptēta un sakārtota, līdz ar to būs iespēja sasaukt plānoto  sanāksmi.

**\*\*\***

****

**16.augustā Latvijas Pašvaldību savienība (LPS) rīko semināru „E-pakalpojumu iespējas pašvaldībām”, kas notiks Baltijas Jūras reģiona transnacionālās sadarbības programmas projekta “EgoPrise” ietvaros**. Seminārā tiks apspriesti „EgoPrise” projekta rezultāti, kā arī sniegta jaunākā informācija par Valsts reģionālās attīstības aģentūras iniciatīvām e-pārvaldes jomā.

**Semināra norises vieta:** Latvijas Evaņģēliski luteriskās baznīcas arhibīskapa kancelejā (Mazā Pils iela 4).

Savu dalību interesenti vēl var pieteikt līdz **13.augustam** LPS mājas lapā sadaļā „Pasākumi” (<http://www.lps.lv/Pasakumi/>).

**\*\*\***

**23.augustā Rīgā, Rātslaukumā 1 notiks Latvijas Pašvaldību savienības ārkārtas domes sēde, kura tiek sasaukta, lai apspriestu šī gada plānotos budžeta grozījumus.** Darba kārtībā ir ietverti sekojoši jautājumi:

* Par iedzīvotāju ienākuma nodokļa ieņēmumu sadales proporcijas maiņu starp valsts budžetu un pašvaldību budžetu 2012.gada 4.centurksnī (16% valsts budžets, 84 % pašvaldību budžets);
* Par zaudējumu kompensēšanu sabiedriskā transporta pakalpojumu sniedzējiem reģionālajā vietējās nozīmes maršruta tiklā par 2011.gadu (jautājums par 730 920 latu zaudējumu segšanu).

Domes sēdē ir aicināts piedalīties un savu dalību ir apstiprinājis Ministru prezidents Valdis Dombrovskis.

**\*\*\***

**28.augustā notiks Latvijas Pašvaldību savienības Izglītības un kultūras komitejas sēde. Laika gaitā tiks precizēta darba kārtība.**

**\*\*\***

**SVARĪGA INFROMĀCIJA PAŠVALDĪBĀM**

****

**Valsts zemes dienests aicina pašvaldības izmantot iespēju** **līdz 2012.gada 30.novembrim bez maksas** no Kadastra informācijas sistēmas dzēst apvidū neesošas palīgēkas, kā arī reģistrēt būves, pamatojoties uz pašvaldības iesniegto deklarāciju. Plašāka informācija **Pielikumā Nr.3**

**LPS NESASKAŅO**

* „Par likumprojektu "Grozījumi Autopārvadājumu likumā" (Pielikums Nr.1)
* „Par likumprojektu „Grozījumi Sabiedriskā transporta pakalpojumu likumā” (Pielikums Nr.2)

**LPS SASKAŅOŠANAI PIEPRASĪTIE DOKUMENTU PROJEKTI**

VSS-805 – [[Rīkojuma projekts "Par nekustamo īpašumu nostiprināšanu zemesgrāmatā uz valsts vārda un pārdošanu" (27.saraksts)](http://www.mk.gov.lv/lv/mk/tap/?pid=40258789)](http://www.mk.gov.lv/lv/mk/tap/?pid=40258156)

VSS-787 – [Informatīvais ziņojums "Par Kopienas stratēģiskā ietvara fondu 2014. – 2020.gada plānošanas periodā piemērojamo ex-ante nosacījumu izpildes novērtējuma sagatavošanu"](http://www.mk.gov.lv/lv/mk/tap/?pid=40258760)

VSS 788 – [Rīkojuma projekts "Grozījumi Ministru kabineta 2010.gada 10.novembra rīkojumā Nr.648 "Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā""](http://www.mk.gov.lv/lv/mk/tap/?pid=40258761)

VSS-797 – [Noteikumu projekts "Kārtība, kādā aprēķina un piešķir valsts budžeta finansējumu asistenta pakalpojuma nodrošināšanai personai ar invaliditāti pārvietošanās atbalstam un pašaprūpes veikšanai vispārējās pamatizglītības, profesionālās pamatizglītības, vispārējās vidējās izglītības un profesionālās vidējās izglītības iestādēs"](http://www.mk.gov.lv/lv/mk/tap/?pid=40258778)

VSS-798 – [Noteikumu projekts "Noteikumi par prasībām asistentam un asistenta pakalpojumu personai ar invaliditāti pārvietošanās atbalstam un pašaprūpes veikšanai vispārējās pamatizglītības, profesionālās pamatizglītības, vispārējās vidējās izglītības un profesionālās vidējās izglītības iestādēs un tā piešķiršanas kārtību"](http://www.mk.gov.lv/lv/mk/tap/?pid=40258777)

VSS-792 – [Noteikumu projekts "Grozījumi Ministru kabineta 2009.gada 26.maija noteikumos Nr.484 "Noteikumi par valsts mērķdotāciju apmēru un nosacījumiem sociālo darbinieku amatalgu paaugstināšanai""](http://www.mk.gov.lv/lv/mk/tap/?pid=40258764)

VSS-793 – [Noteikumu projekts "Grozījumi Ministru kabineta 2010.gada 30.novembra noteikumos Nr.1096 "Noteikumi par minimālo mēneša darba algu un minimālo stundas tarifa likmi""](http://www.mk.gov.lv/lv/mk/tap/?pid=40258763)

**\*\*\***

**PROJEKTI, SEMINĀRI, FINANSĒJUMS, DAŽĀDI**

**ManaBalss.lv veidotāji piedāvā iespēju konstruktīvai un pozitīvai iedzīvotāju iesaistei pašvaldību dzīvē**

Iespējams, daļa no Jums jau ir dzirdējusi jaunumus par ManaBalss.lv veidotāju piedāvātajām iespējām konstruktīvai un pozitīvai iedzīvotāju iesaistei pašvaldību dzīvē. Pilsētas kā Ķekava, Cēsis, Sigulda, Liepāja, Baldone, Salaspils, Limbaži, Ogre, Aglona un citas pilsētas atbalsta šādus centienus uzlabot sabiedrības līdzdalību valstī, atvieglojot un uzlabojot darbu pašvaldību domēm. Ķekavas un Cēsu pieredze lieliski parāda, ka līdzdalība internetā strādā un cilvēki grib un var konstruktīvi piedalīties novada attīstībā.
Aicinām katra novada domi iepazīties un izvērtēt šādas inovatīvas sabiedrības iesaistes formas lietderību arī savā novadā. Vairāk par šīm iespējām aicinām lasīt <http://stakeholde.rs>, bet ar Ķekavas un Cēsu novadu pieredzi var iepazīties: <http://blog.stakeholde.rs>

**Pielikumā Nr. 4** **var iepazīties ar vēl vienu jaunu ManaBalss.lv veidotāju izstrādāto rīku, kas pašvaldībām ļaus vieglāk, uzskatamāk un interaktīvāk parādīt, kādi jauni projekti notiek pašvaldībā un kas jauns būs nākotnē.**

**\*\*\***

**Sākas pieteikšanās 2013. gada balvai „Access ● City Award”**

**Eiropas Komisija izsludina konkursu uz balvu *„Access City Award”* jeb Eiropas balvu pilsētām ar pieejamu vidi, kas norisinās jau trešo reizi. Uz balvu var pretendēt pilsētas, kurās ir vismaz 50 000 iedzīvotāju.** Tās mērķis ir godināt un apbalvot pilsētas, kurās liela vērība ir pievērsta tam, lai vide būtu pieejama it visiem, īpaši cilvēkiem ar invaliditāti. ES īsteno šo konkursu saskaņā ar nodomu radīt tādu Eiropu, kurā nepastāv šķēršļi, jo uzlabota piekļuve ir ilglaicīgs ekonomisks un sociāls ieguvums pilsētām, it īpaši demogrāfiskās novecošanas apstākļos. **Pieteikumi jāiesniedz līdz 2012. gada 5. septembrim (plkst. 16.00 pēc Briseles laika). !!!!**

**Vairāk informāciju par konkursa nolikumu un norisi var atrast Pielikumā Nr.5 , kā arī**

 „Access City Award” vietnē<http://ec.europa.eu/justice/access-city>

Eiropas stratēģija invaliditātes jomā 2010.–2020. gadam

<http://ec.europa.eu/justice/discrimination/disabilities/disability-strategy/index_en.htm>

Apvienoto Nāciju Organizācijas Konvencija par personu ar invaliditāti tiesībām

<http://ec.europa.eu/justice/discrimination/disabilities/convention/index_en.htm>

**\*\*\***

**VARAM aicina pieteikties valsts budžeta līdzfinansējumam LIFE+ projektu īstenošanai**

**Vides aizsardzības un reģionālās attīstības ministrija līdz šā gada 13.augustam aicina interesentus pieteikties konkursā valsts budžeta līdzfinansējuma saņemšanai jaunu Eiropas Kopienas vides finanšu programmas LIFE+ projektu īstenošanai.**

Atbilstoši konkursa nolikumam projektu pieteikumus var iesniegt apakšprogrammās: LIFE+ Daba un bioloģiskā daudzveidība, LIFE+ Vides politika un pārvaldība un LIFE+ Informācija un komunikācija. Vēršam uzmanību, ka konkursa ietvaros netiks atbalstītas projektu aktivitātes, kas jau tiek finansētas no citiem valsts budžeta un Eiropas Savienības finanšu avotiem, kā arī projekti, kas vērsti uz peļņas gūšanu.

Ar konkursa nolikumu un projekta iesnieguma veidlapām iespējams iepazīties fonda administrācijas mājaslapas <http://www.lvafa.gov.lv> sadaļā „LIFE+”.

Plašākai informācijai aicinām sazināties ar Jāni Rudzīti, fonda administrācijas Projektu daļas vadītāju, pa tālruni: 67503307 vai e-pastu: janis.rudzitis@lvafa.gov.lv

**\*\*\***

**Projektu konkurss „Jaunatne darbībā” programmā – inovācijas un kvalitāte neformālajā izglītībā, projektu iesniegšana līdz 3. septembrim**

Ir izsludināts projektu konkurss programmas „Jaunatne darbībā” 4.4. apakšaktivitātē, kuras mērķis ir atbalstīt projektus, kas sekmē inovācijas un kvalitāti jaunatnes darbā un neformālajā izglītībā. Piedalīties var gan nevalstiskās jaunatnes organizācijas un to tīkli, gan arī pārvaldes institūcijas vietējā vai reģionālajā līmenī. Konkursā iespējams saņemt grantus līdz pat EUR 100 000, nodrošinot 30% līdzfinansējumu. Pieteikumi jāiesniedz līdz 3. septembrim! Avots un sīkāka informācija: EACEA, <http://eacea.ec.europa.eu/youth/funding/2012/call_action_4_4_en.php>

**ES Kultūras kontaktpunkta jaunākajā ziņu lapā – vairāki sadarbības piedāvājumi starptautiskajiem projektiem**

Klāt ir ES Kultūras kontaktpunkta Latvijā augusta ziņu lapa, kurā pieejami vairāki sadarbības piedāvājumi no starptautiskajiem partneriem programmā „Eiropa pilsoņiem”, kā arī partnerorganizāciju meklēšanas mājas lapu adreses. Turpat atrodama informācija par to, kā Latvijas pretendenti var paši iesūtīt partneru meklēšanas piedāvājumu.  Ziņu lapa atrodama te: <http://www.kkplatvija.lv/files/37sdear7jyjy727071225.pdf>.

Plašāku informāciju par dažādiem projektiem, konkursiem un stipendijām var meklēt: <http://www.eiropaskustiba.lv> vai <http://www.eiropaskustiba.lv/?p=1609>

Informācija ir sagatavota no **„Eiropas Kustības Latvijā” ziņu lapa Nr. 2012-29, 2012. gada 31.jūlijs.**

**\*\*\***

**Par iespēju pieteikties dalībai projektos pilsētvides attīstības programmā URBACT II**

Vides aizsardzības un reģionālās attīstības ministrija (VARAM) informē, ka 2012.gada 23.aprīlī Eiropas Savienības struktūrfondu 3.mērķa „Eiropas teritoriālā sadarbība” pilsētvides attīstības programmas URBACT II (turpmāk – URBACT II programma) Uzraudzības komiteja apstiprināja 19 projektu idejas, kas paredz veidot tematiskos tīklus dažādos pilsētvides jautājumos.

URBACT II programma atbalsta sadarbības tīklus starp Eiropas Savienības, Norvēģijas un Šveices pilsētām, palīdzot tām veikt pilsētvides politikas vajadzību analīzi, nodrošināt pieredzes apmaiņu, identificēt un ieviest paraugprakses, kā arī izstrādāt rīcības plānus, rekomendācijas un vadlīnijas pilsētvides politikas uzlabošanai dažādās jomās vietējā, valsts un Eiropas Savienības līmenī.

VARAM aicina Jūs izvērtēt iespējas un pieteikties partnerībai atlasīto projektu ideju  attīstības un ieviešanas posmā. **Pieteikties** **dalībai tematiskajā tīklā var sešu mēnešu laikā (līdz 2012.gada oktobra beigām) !!!**

**Papildus informācija ir** pieejama URBACT II programmas mājas lapā - <http://urbact.eu/> un VARAM mājas lapā <http://www.varam.gov.lv>

**\*\*\***

**Jaunākās ziņas par finanšu piesaistes iespējām no Rīgas plānošanas reģiona. Plašāku informāciju skatīt** [www.esfinanses.lv](http://www.esfinanses.lv)

[**Šogad pēdējais projektu iesniegšanas termiņš programmā „Jaunatne darbībā” - 1. oktobris!**](http://esfinanses.lv/lv/a/lapa/jaunumi/15189)
02.08.2012
Šogad pēdējais projektu iesniegšanas termiņš programmā „Jaunatne darbībā” ir 1. oktobris. Visi interesenti (nevalstiskās organizācijas, neformālas jauniešu grupas, valsts vai pašvaldību iestādes u.c.) var iesniegt savus projektus ES programmas „Jaunatne darbībā” ietvaros.

[**Sākas pieteikumu pieņemšana konkursam „Latvijas Sakrālais mantojums”**](http://esfinanses.lv/lv/a/lapa/jaunumi/15190)
02.08.2012
Rietumu Bankas labdarības fonds sadarbībā ar Valsts kultūras pieminekļu aizsardzības inspekciju līdz š.g. 31.augustam izsludina projektu konkursu „Latvijas sakrālais mantojums”. Iesniegt projektu finansējuma saņemšanai var ikviena Latvijas reliģiskā organizācija, kurai pieder vai valdījumā ir vietējas vai valsts nozīmes arhitektūras piemineklis.

**PASĀKUMI:**

[**Seminārs par konkursu Eiropas Trešo valstu valstspiederīgo integrācijas fonda aktivitātēs**](http://esfinanses.lv/lv/a/lapa/pasakumi/15192_196)
06.08.2012, Rīga
Š.g. 6.augustā Eiropas Savienības mājā, [2.st](http://2.st)āva zālē (Rīgā, Aspazijas bulvārī 28) no plkst. 11.00-14.30 notiks seminārs par konkursu Eiropas Trešo valstu valstspiederīgo integrācijas fonda aktivitātēs. Seminārā aicinātas piedalīties valsts iestādes un publisko tiesību juridiskās personas, biedrības un nodibinājumi, augstskolas, starptautiskas organizācijas un citi interesenti. Lūgums iepriekš pieteikt dalību seminārā, nosūtot informāciju -dalībnieka vārdu, uzvārdu, pārstāvēto iestādi/organizāciju un kontaktinformāciju - uz e-pastu: ETVVIF@km.gov.lv

[**Seminārs projektu iesniedzējiem ES programmā "Jaunatne darbībā"**](http://esfinanses.lv/lv/a/lapa/pasakumi/15191_194)
31.08.2012, Rīga
Š.g. 31. augustā Eiropas Savienības mājā, 2. stāvā (Aspazijas bulvārī 28, Rīgā) notiks seminārs jauniešiem, jaunatnes darbiniekiem un visiem interesentiem, kas vēlas izstrādāt un iesniegt projektu programmā „Jaunatne darbībā” tuvākajā iesniegšanas termiņā. Sākot no plkst. 11:00 – 13:00 - seminārs par jauniešu apmaiņas projektiem; savukārt no plkst. 14:00 – 16:00 - seminārs par jauniešu iniciatīvas projektiem. Semināram var pieteikties līdz 2012. gada 30. augustam, aizpildot anketu Jaunatnes starptautisko programmu aģentūras mājas lapā.

**\*\*\***

**ES fondu projektu atvērtās dienas Latvijā no 8.-9.septembrim.**

**ES fondu projektu atvērto dienu Latvijā mērķis ir celt Eiropas Savienības fondu atpazīstamību Latvijas iedzīvotāju vidū; iepazīstināt Latvijas iedzīvotājus ar īstenotiem ES fondu projektiem**.

Projektu dienās piedalīsies 150 Eiropas Sociālā fonda, Eiropas Reģionālās attīstības fonda, Kohēzijas fonda projekti. Ar projektu sarakstu ir iespējams iepazīties **pielikumā Nr.6** - 5 reģionu dalījumā, katrs reģions atsevišķā „sheet”.

Šobrīd tiek gatavota 150 projektu atvērto dienu dalībnieku interaktīvā Latvijas karte, kurai jābūt gatavai augusta otrajā pusē.

Projektus atlasīja plānošanas reģioni, galvenokārt tie ir pašvaldību īstenotie projekti, tāpēc vēršos pie LPS, uzrunājot kā projektu dienu partneri un aicinot **sniegt atbalstu projektu dienu komunikācijā.**

Finanšu ministrijas noslēgtā pakalpojumu līguma ietvaros tiks īstenotas informatīvas / reklāmas aktivitātes:

* Informatīvs sludinājums visos reģionālajos laikrakstos
* Reklāmkarogs 6 portālos: tvnet, delfi, apollo, e-klase, draugiem, inbox
* ar plānošanas reģionu starpniecību visām pašvaldībām tiks nodoti informatīvi plakāti un skrejlapas izvietošanai pie pašvaldības ziņojumu dēļa vai citā atbilstošā vietā

Plašāku informāciju var meklēt: [www.esfondi.lv](http://www.esfondi.lv/) vai [www.fm.gov.lv](http://www.fm.gov.lv/)

**\*\*\***

**VRAA informē**

**Apmācību semināri par VRAA administrēto ERAF un ESF aktivitāšu aktualitātēm**

Valsts reģionālās attīstības aģentūra arī šoruden rīkos praktiskus apmācību seminārus sadarbības partneriem – pašvaldību pārstāvjiem, lai informētu par aktualitātēm VRAA administrēto ES fondu projektu ieviešanā. [Lasīt vairāk](http://www.vraa.gov.lv/lv/news/article.php?id=28199)

**VRAA Fondu ziņas - aktuālākais par VRAA administrētajām ERAF un ESF aktivitātēm**

VRAA Fondu ziņās pieejama aktuālākā informācija par ERAF un ESF aktivitāšu jaunumiem - plānotajiem semināriem, īstenotajiem projektiem un citiem notikumiem. [Lasīt vairāk](http://www.vraa.gov.lv/lv/news/article.php?id=28206)

**Ir iznācis VRAA Fondu ziņu apvienoto 6. un 7.numurs un tas ir pieejamas VRAA mājas lapā** -  <http://www.vraa.gov.lv/lv/news/article.php?id=28206>

VRAA Fondu ziņās pieejama aktuālākā informācija par ERAF un ESF aktivitāšu jaunumiem - plānotajiem semināriem, īstenotajiem projektiem un citiem notikumiem.

VRAA FONDU ZIŅAS līdzfinansētas no ES fondu Tehniskās palīdzības projekta „Tehniskā palīdzība Valsts reģionālās attīstības aģentūras Eiropas Savienības fondu aktivitāšu administrēšanai”

**\*\*\***

**PIELIKUMOS**

* Nr.1;2 – LPS nesaskaņojumi;
* Nr.3 – Valsts zemes dienests aicinājums;
* Nr.4 – ziņojums no „Manabalss.lv ”
* Nr.5 – konkurss „Access City Award”;
* Nr.6 – ES fondu projektu atvērtās dienas Latvijā;

*Pašvaldībām aktuālu informāciju lasiet arī LPS mājas lapā* [*www.lps.lv*](http://www.lps.lv)

*Sekojiet LPS aktualitātēm arī twitter.com:* [*http://twitter.com/lps\_lv*](http://twitter.com/lps_lv)

***Ilze Mutjanko,*** *LPS padomniece sabiedrisko attiecību jautājumos,* *ilze.mutjanko@lps.lv*